смешки за Родители
Един тарикат си харесал момиче от богато семейство. Той се наконтил с костюм, купил голям букет цветя и отишъл да иска ръката на избраницата си от нейните родители. Бащата на момичето привикал кандидат-жениха насаме в кабинета си и му казал:
- Млади човече, ако любовта Ви към дъщеря ми е чиста и безкористна, имате моята благословия. Ако обаче си правите някакви тайни планове, ще Ви разочаровам. Бизнесът ми е пред фалит. Парите ми в банката са под запор. Тая голяма къща е с неизплатена ипотека, така че скоро ще трябва да се изнеса оттук. Ще трябва да се простя и със скъпата си кола, защото не мога да внасям вноските по лизинга. Е, все още ли искате да се ожените за Мими?
Зестрогонецът направил благочестива физиономия:
- Боже мой, господине, какво говорите?! Нима след всички удари, които съдбата Ви е нанесла, аз мога да Ви лиша и от любимата Ви дъщеря? И дума да не става!